120. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. ΔΥ5α/οικ. 5803 της 11/25 Ιουν. 1997 (ΦΕΚ Β΄ 525) Καθορισμός εξόδων Κηδείας των δημοσία δαπάνη κηδευομένων. Έχοντας υπόψη: 1.Τις διατάξεις: α.Του Νόμ. 409/76 άρθρ. 1 παρ. 3 «Περί καθορισμού κατηγοριών προσώπων δυναμένων να κηδευθώσι δημοσία δαπάνη» (ΦΕΚ Α΄/209/1976). β.Την αριθ. ΔΥ5α/οικ. 5396/5.9.96 Κοινή Υπουργική Απόφαση (ΦΕΚ Β΄/841/11.9.96) «Καθορισμός εξόδων κηδείας των δημοσία δαπάνη κηδευομένων». γ.Την αριθ. 1/23.9.92 εγκύκλ. της Γραμματείας του Υπουργικού Συμβουλίου. 2.Την αριθ. 1107147/1239/0006Α/4.10.96 απόφαση του Πρωθυπουργού και Υπουργού Οικονομικών «περί ανάθεσης αρμοδιοτήτων στους Υφυπουργούς Οικονομικών». 3.Την αριθ. ΔΙΔΚ/Φ. 44,1/2 1566/10.10.96 απόφαση του Πρωθυπουργού και Υπουργού ΕΣΔΔΑ «Ανάθεση αρμοδιοτήτων… στους Υφυπουργούς». 4.Το γεγονός ότι, από την παρούσα απόφαση προκαλείται δαπάνη σε βάρος του Κρατικού Προϋπολογισμού για το οικονομικό έτος 1997, το ύψος της οποίας δεν μπορεί να προσδιορισθεί, αποφασίζουμε: 1.Καθορίζουμε για το έτος 1997 το ανώτερο ύψος των εξόδων κηδείας που θα χορηγείται για αποθνήσκοντα άτομα, εμπίπτοντα στις κατηγορίες που ορίζονται στο άρθρ. 1 παρ. 3 του Νόμ. 409/76 ως ακολούθως: α. Α΄ κατηγορία: Μέχρι του ποσού των 550.000 δρχ. Κατ’ εξαίρεση τα έξοδα Κηδείας των κηδευομένων δημοσία δαπάνη Πρωθυπουργών Κοινοβουλευτικών Κυβερνήσεων και Προέδρων Βουλής, καθώς και των ατόμων που κηδεύονται με τιμές Πρωθυπουργού, ορίζονται μέχρι του ποσού των πραγματικών εξόδων και πάντως όχι πάνω από 2.200.000 δρχ. (Μετά τη σελ. 420,0912)  Σελ. 420,0913 Τεύχος 1348 Σελ. 23 Ιατροφαρμακευτική-Νοσοκομειακή περίθαλψη-΄Εξοδα κηδείας 2.Ζ.η.119-120 β. Β΄ Κατηγορία: Μέχρι του ποσού των 440.000 δρχ. γ. Γ΄ Κατηγορία: Μέχρι του ποσού των 330.000 δρχ. δ. Δ΄ Κατηγορία: Μέχρι του ποσού των 275.000 δρχ. 2.Για τα άτομα των πιο πάνω κατηγοριών που πεθαίνουν στο εξωτερικό και μεταφέρονται στην Ελλάδα και αντίστροφα, χορηγείται πέρα από τα έξοδα της κηδείας της προηγούμενης παραγράφου και ποσό μέχρι 200.000 δρχ. την αντιμετώπιση εξόδων κατασκευής ειδικού φερέτρου, ταρίχευσης και μεταφοράς σωρού. 3.Κοινή Απόφαση 1273/8.12.86 (ΦΕΚ 856/1986) που καθορίζει τα δικαιολογητικά εξόδων κηδείας εξακολουθεί να ισχύει. 4.Η παρούσα ισχύει από την δημοσίευση στην Εφημερίδα της Κυβερνήσεως και μέχρι εκδόσεως νεωτέρας, κατά το επόμενο έτος. Κάθε όμοια προηγούμενη απόφαση παύει να ισχύει. 